wickkiey/tamil-wikipedia-chunked huggingface dataset:
# குரு, மன்னர்

நாடுகளில் ஒன்றான குரு நாடு]]  
**மன்னர் குரு**, இவர் பெயரில் குரு நாடு உள்ளது. இவர் அத்தினாபுரத்தை தலைநகராகக் கொண்டு குரு நாட்டை ஆண்ட மன்னராவார். இவர் குருச்சேத்திரம் எனும் தர்மச் சேத்திரத்தில் பல்லாண்டுகள் கடும் தவம், தான, தருமங்கள் செய்த காரணத்தினால், இம்மன்னர் ஆண்ட, கங்கை ஆற்றிக்கும், யமுனை ஆற்றிக்கும் இடைப்பட்ட நிலப்பரப்பு குரு நாடு என அழைக்கப்பட்டது. இவர் சம்வர்ணன்-தபதிக்கும் பிறந்தவர்.  
மன்னர் குருவின் வம்சத்தவர்களை **குருக்கள்** என்று அழைக்கப்பட்டனர். மகாபாரத காவியம் குறிப்பிடும், மன்னர் குருவின் மரபில் வந்த குறிப்பிடத்தக்கவர்கள்;
- சாந்தனு
- பாக்லீகர்
- சோமதத்தன்
- பீஷ்மர்
- சித்ராங்கதன்
- விசித்திரவீரியன்
- திருதராட்டிரன்
- பாண்டு
- விதுரன்
- பாண்டவர்
- கௌரவர்
- அபிமன்யு
- பரீட்சித்து
- ஜனமேஜயன்
# குரு, மன்னர்

## குரு வம்சத்தவர்களின் முன்னோடிகள்

குரு வம்சத்தின் முன்னோடிகளான சந்திர வம்சத்தவர்களின் பட்டியல்:
- சந்திரன்
- புரூரவன்
- நகுஷன்
- யயாதி
- புரு
- பிரதிபன்
- துஷ்யந்தன்
- பரதன்
- ரிக்சன்
- சம்வர்ணன்
# அம்மா கணக்கு (திரைப்படம்)

**அம்மா கணக்கு** 2016 ஆவது ஆண்டில் வெளியாகியுள்ள ஒரு இந்தியத் தமிழ்த் திரைப்படமாகும். அசுவினி ஐயர் திவாரி எழுதி இயக்கியுள்ள இப்படத்தில் அமலா பால், ரேவதி, சமுத்திரக்கனி ஆகியோர் முக்கிய வேடங்களில் நடித்துள்ளனர். இத்திரைப்படம், *நில் பத்தே சன்னதா* எனும் இந்தித் திரைப்படத்தின் மறுஆக்கமாகும். இப்படத்தின் முதற்கட்ட படப்பிடிப்பு 2016 சனவரி 7 அன்று சென்னையில் தொடங்கப்பட்டது. இத்திரைப்படம் 2016 சூன் 24 அன்று திரைக்கு வந்துள்ளது.
# அம்மா கணக்கு (திரைப்படம்)

## நடிகர்கள்

- அமலா பால்
- ரேவதி
- சமுத்திரக்கனி
- யுவஸ்ரீ
- சுரேன்
# அம்மா கணக்கு (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்துள்ளார்.
# விதேகம்

பேசும் தற்கால பிகார் மற்றும் ஜார்கண்ட் மாவட்டங்கள்]]  
**விதேகம்** (Videha) பிந்தைய வேத கால நாடுகளில் ஒன்றாகும். விதேக நாடு தற்கால இந்தியாவின் வடக்கு பிகார் - தெற்கு நேபாள எல்லையில் அமைந்திருந்தது. விதேக நாட்டின் தலைநகரம் மிதிலை நகரம் ஆகும். பிந்தைய வேத கால முடிவில், விதேக நாடு, வஜ்ஜி நாட்டின் பகுதியாக மாறி, முடிவில் மகதப் பேரரசில் இணைக்கப்பட்டது.விதேக நாட்டின் சிறப்பான மன்னர்களில் சனகன் முதன்மையானவர். மைதிலி மொழி விதேக நாட்டின் முதன்மை மொழியாகும்.
# விதேகம்

## உபநிடதங்களில்

உபதேசிக்கும் யாக்யவல்க்கியர்]]  
உபநிடதங்களில் குறிப்பாக பிரகதாரண்யக உபநிடதத்தில், விதேக நாட்டையும், அதன் மன்னன் சனகரின் பிரம்ம ஞானத்தை குறித்து விரிவாக விளக்கப்பட்டுள்ளது. யாக்யவல்க்கியர் போன்று வேதாந்த தத்துவத்தில் மிகப்புலமையுடைய இராஜரிஷியாக விளங்கியவர் விதேக நாட்டு மன்னர் சனகர். பல முனிவர்கள் விதேக மன்னரிடம் ஆத்ம ஞானம் மற்றும் பிரம்ம ஞானம் தொடர்பான ஐயங்களைக் கேட்டுச் செல்வர்.
# விதேகம்

## இராமாயனத்தில்

வால்மீகி எழுதிய இராமாயண காவியத்தில் விதேக நாட்டையும், அதன் மன்னர் சனகரையும் குறிக்கப்பட்டுள்ளது. சனகரின் மகள் சீதையை, கோசல நாட்டு இளவரசன் இராமன் மணந்தார்.
# மலேசியா கலையுலகம் விருதுகள்

**மலேசியா கலையுலகம் விருதுகள்** (Malaysia Kalai Ulagam Award, MUK Award) என்பது 2015 ஆம் ஆண்டு முதல் மலேசியத் தமிழ்த் திரைப்படத்துறையினருக்கு வழங்கப்படும் விருதாகும். இவ்வாறு விருதுக்குரிய திரைப்படங்கள், நபர்களை தேர்ந்தெடுக்க நடுவர் குழு அமைக்கப்பட்டு சிறந்த பிரபலம், சிறந்த திரைப்படம், சிறந்த நடிகர், சிறந்த துணை நடிகர் போன்ற பல பிரிவுகளின் கீழ் விருதுகள் வழங்கப்படுகின்றது.  
இந்த விருதுகள் திரைப்படம், தொலைக்காட்சி நாடகங்கள், குறும்படங்கள் மற்றும் குறுந்தட்டு படங்கள் போன்ற மூன்று பிரிவுகளின் கீழ் வழங்கப்படுகின்றன. இவற்றோடு வாழ்நாள் சாதனையாளர் விருது, மக்கள் மத்தியில் பிரபலமான கலைஞர் ஆகிய இருவிருதுகளும் வழங்கப்படுகின்றன.
# எய்தி ஏம்மல்

**எய்தி பி, ஏம்மல்** *(Heidi B. Hammel)* (பிறப்பு மார்ச் 14, 1960)அல்லது ஃஎய்தி பி. ஃஏம்மல் ஓர் அமெரிக்க வானியலாளரும் கோள் அறியலாளரும் ஆவார். இவர் நெப்டியூனையும் யுரேனசையும் விரிவாக ஆய்வு மேற்கொண்டவர். இவர் வானியல் ஆய்வுக்கான பல்கலைக்கழகங்களின் கழகத்தின் துணைத்தலைவர் ஆவார். இவர் 2002 இல் கார்ல் சாகன் பதக்கத்தைப் பெற்றார். இது பொதுமக்களிடம் கோள் அறிவியல் புரிவையும் விழிப்புணர்வையும் மேம்படுத்தும் அறிவியலாளருக்கு வழங்கப்படுகிறது. இவர் 2003 இல் கண்டுபிடிப்பு இதழ் (Discover Magazine) தேர்வு செய்த50 முதன்மை வாய்ந்த அறிவியல் பெண்மணிகளில் ஒருவராவார்.
# எய்தி ஏம்மல்

## சொந்த வாழ்க்கை

இவர் கலிபோர்னியாவில் பிறந்தார். இவர் மூன்று குழந்தைகளின் தாயார் ஆவார்.
# விலங்குகளை பலியிடுதல்

**விலங்குகளை பலியிடுதல்** என்பது கடவுளை நோக்கி வரம் வேண்டி கடவுளை மகிழ்ச்சி செய்வதற்காக விலங்குகளை உயிர்ப் பலி கொடுப்பதைக் குறிக்கும். இந்த சடங்கு முறை பல்வேறு சமயங்களில் பின்பற்றப் படுகிறது.
# விலங்குகளை பலியிடுதல்

## ஆபிரகாமிய சமயங்கள்

### இசுலாம்

இசுலாத்தில் ஒட்டகம், வான்கோழி, மாடு, ஆடு போன்ற மிருகங்கள் இறைவனுக்காக பலியிடப்படுகின்றன. ரம்சான் நாளில் அனைவரும் பலியிட்டு அசைவ உணவை உண்கின்றனர். இந்த பலியிடலுக்கு குர்பானி தருதல் என்று பெயர்.
# விலங்குகளை பலியிடுதல்

## இந்து சமயம்

இந்து சமயத்தில் பலியிடுதல் என்பது ஒரு வழிபாட்டுச் சடங்காகும். இது பல சிறு தெய்வ வழிபாட்டில் அதிக முக்கியத்துவம் பெற்ற சடங்காக உள்ளது.  
பழங்கால வழக்கத்தினை இன்றும் இந்துக்கள் பின்பற்றுகின்றனர். பெண் தெய்வ வழிபாடான சாத்தத்தில் பலியிடுதல் பெரும் பங்கு வகிக்கிறது. இந்த சடங்கு பற்றி புராணங்களில் குறிப்பிடப் பட்டுள்ளன.
# விலங்குகளை பலியிடுதல்

## மாயன்கள்

இவ்வழக்கம் உலகின் பல பகுதிகளில் நடைபெற்று வந்துள்ளது. மெக்சிகோ பகுதிகளில் மாயன் என்னும் இனத்தவர்கள் உயிர் பலி கொடுக்கும் வழக்கமுடையவர்கள்.
# பி. ஆர். தேவராஜ்

**பி. ஆர். தேவராஜ்** (இறப்பு 2016 மே 23 ) என்பவர் ஒரு தமிழ்த் திரைப்பட இயக்குநராவார். இவர் கோவை மாவட்டம், புளியமரத்துப்பாளையத்தில் பிறந்தவர். சென்னை கோடம்பாக்கத்தில் வசித்துவந்த இவர் செந்தூரப்பூவே திரைப்படத்தின்வழியாக இயக்குநராக அறிமுகமானார். அடுத்தடுத்து இளையராகம் உள்ளிட்ட படங்களை இயக்கினார். தெலுங்கு தொலைக்காட்சிகளில் பல நெடுந்தொடர்களை இயக்கியுள்ளார். இவர் ஆந்திர மாநிலம் கர்நூலில் நிகழ்ந்த நேர்ச்சி ஒன்றின் காரணமாக 2016 மே 23 அன்று இறந்தார்.
# வெப்பவிசையியல் செயல்படுத்தல்

**வெப்பவிசையியல் செயல்படுத்தல்** (*Thermomechanical processing*) என்பது எந்திரமுறை அல்லது நெகிழி உருக்குதல் கொண்ட உலோகவியலில் முறையாகும். இம்முறையில் மிகுதியான வெப்பநிலையில் வெப்பமேற்றியும் குளிர்வித்தும் வெப்ப இயக்கவியல் சோதனைக்கு உட்படுத்தி உலோகங்கள் தயாரிக்கப்படுகிறன. இம்முறை வெப்பப் பதனிடல் முறையை ஒத்தது. இம்முறையில் உருவாக்கும் கம்பிகளை எடையை செலுத்தி அதன் தாங்கு திரனை சோதிப்பர். இம்முறையில்தான் டி. எம். டி. கம்பிகள் உருவாக்கப்படுகின்றன.
# கேகய நாடு

**கேகய நாடு** (Kekeya), பண்டைய பரத கண்ட நாடுகளில் ஒன்றாகும். இந்நாடு தற்கால ஆப்கானித்தான் நாட்டிற்கு வடக்கே கசக்கஸ்தானில் அமைந்திருந்தது. கேகய நாடு குறித்து இராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ளது.
# கேகய நாடு

## இராமாயணக் குறிப்புகள்

வால்மீகி எழுதிய இராமாயண காவியத்தில் அயோத்தியை தலைநகராகக் கொண்ட கோசல நாட்டுப் பேரரசன் தசரதனின் இளைய மனைவி கைகேயி, கேகய நாட்டு இளவரசியாவாள். கைகேயின் மகன் பரதன், காந்தார நாட்டை வென்று தக்சசீலா நகரை நிர்மானித்தான்.
# கேகய நாடு

## மகாபாரதக் குறிப்புகள்

வியாசர் எழுதிய மகாபாரத இதிகாசத்தில், ஐந்து கேகய இளவரசர்கள் பற்றிய குறிப்புகள் உள்ளது. குருச்சேத்திரப் போரில், பாண்டவர் அணி சார்பாக, கௌரவர் அணிக்கு எதிராக ஐந்து கேகய இளவரசர்கள் போரிட்டனர். இந்த ஐந்து கேகய நாட்டு இளவரசர்களின் பங்காளிகளிகளான நூறு கேகய இளவரசர்கள் கௌரவர்கள் சார்பாக போரிட்டனர் (மகாபாரதம் 5-19,30,198), (6,16) என குறிப்புகள் உள்ளது.
# கேகய நாடு

## பாகவத புராணக் குறிப்புகள்

குந்தியின் சகோதரியான சுருதகீர்த்திக்கும் - கேகய நாட்டு மன்னர் திருஷ்டகேதுவிற்கும் பிறந்தவர்களே ஐந்து கேகய இளவரசர்கள் ஆவர். குந்தியின் மற்றொரு சகோரியான சுருததேவிக்கும், கருஷ நாட்டு யாதவ மன்னர் விருத்தசர்மாவிற்கும் பிறந்தவனே தந்தவக்ரன் ஆவார். குந்தியின் மற்றொரு சகோதரியான சுருதசிரவஸ் - சேதி நாட்டு மன்னர் தமகோசனுக்கும் பிறந்தவனே சிசுபாலன் ஆவார். குந்தியின் மற்றொரு சகோதரியான இராஜத்திதேவி, அவந்தி நாட்டு மன்னருக்கும் திருமணம் நடைபெறுகிறது. (பாகவத புராணம், காண்டம் 9, பகுதி 24 (யது குலம்|யாதவர்களின் வரலாறு) சுலோகங்கள் 37 - 40)
# கேகய நாடு

## இதனையும் காண்க

- பரத கண்டம்
- யது குலம்
# கிறாண்டு இறெட்சு

**கிறாண்டு இறெட்சு** என்பது பிரான்சு நாட்டின் பரிசிலுள்ள ஒரு திரையரங்கு ஆகும். இது ஐரோப்பாவிலுள்ள மிகப்பெரிய திரையரங்கு ஆகும்.
# கிறாண்டு இறெட்சு

## வரலாறு

சக்கு அயீக்கு என்ற தனியார் திரையரங்க இயக்குநருக்காக இறெட்சு (*Rex*) என்ற பெயரில் இத்திரையரங்கு கட்டப்பட்டது. பிரான்சியக் கட்டடக் கலைஞரான ஓகூசுற்று பிளீய்சானின் வடிவமைப்பில் கட்டப்பட்ட இறெட்சு, திசம்பர் 8, 1932 அன்று திறக்கப்பட்டது.
# கிறாண்டு இறெட்சு

## திரைப்படங்கள்

### இந்தியத் திரைப்படங்கள்

இத்திரையரங்கில் காட்சிப்படுத்தப்பட்ட முதல் இந்தியத் திரைப்படம், கபாலி ஆகும்.
# நைனித்தால் ஏரி

** நைனித்தால் ஏரி ** (Nainital Lake) என்றறியும் இவ்வேரி, இந்தியாவின் வட மாநிலமான உத்திரகாண்டில் இமாலயத்தின் வெளிப்புற குமோன் மலைப்பிரதேச பகுதியிலுள்ள, நைனித்தால் எனும் நகரருகே இயற்கை நன்னீர் ஏரியாக அமைந்துள்ளது. மேலும், அழகமைப்புக் கலையுடன், சிறுநீரக வடிவம் அல்லது பிறை வடிவம் போன்ற அமைப்புடன் கூடிய இது, தென்கிழக்கு இறுதியில் ஒரு ஆறு முதலானவற்றின் வடிகால் வசதியுடன் உள்ளது.
# நைனித்தால் ஏரி

## ஏரி மாவட்டம்

வடஇந்திய ஏரி மாவட்டம் என்றழைக்கப்படும் நைனித்தால் மாவட்டத்தில் அமைந்துள்ள இந்த ஏரி, குமோன் மலை பிராந்தியத்தில் உள்ள நான்கு ஏரிகளில் ஒன்றாகும், சாத்தலை ஏரி, பீம்தால் ஏரி, மற்றும் நுகுசியாதால் ஏரி என மற்ற மூன்று ஏரிகள் இவ்வேரியருகேயுள்ளன.
# நைனித்தால் ஏரி

## வரலாறு

வரலாற்று ஆவணங்களின்படி 1839-ல் ஆங்கிலேய வியாபாரியான பி. பரோன் (* P. Barron*) என்பவர் சர்க்கரை வர்த்தகம் செய்ய இப்பகுதியில் விஜயம் செய்ததாவும், அங்கே தங்கிருந்த அவர், தற்செயலாக குமோன் மலை பகுதிக்கு வேட்டையாட சென்றபோது நைனித்தால் ஏரியின் நீர் நிறைந்த காட்சியால் வசீகரிக்கப்பட்டு, அங்கே ஒரு ஐரோப்பிய காலனியை நிர்மாணிக்க தீர்மானித்தார்.
# மலைக்கோழித் தவளை

**மலைக்கோழித் தவளை** (*Mountain Chicken Frog*; *Leptodactylus fallax*), அழிவின் விளிம்பில் இருக்கும் நீர் மற்றும் நிலத்தில் வாழும் உயிரினமாகும். இத்தவளைகளின் வாழ்விடம் கரிபியன் தீவுகள் ஆகும். இத்தீவு மக்களால் இத்தவளைகள் அதிகம் விரும்பி உண்ணப்படுவதாலும், *சிட்ரிட்* என்கிற நோய் காரணமாக ஏறக்குறைய முற்றிலும் அழியும் நிலையில் உள்ளன.  
மலைக்கோழித் தவளை இனத்தை காப்பதற்கும், இனப் பெருக்கத்திற்கும் 12 ஜோடி தவளைகளை, இங்கிலாந்து நாட்டில் ஒரு கப்பல் பெட்டகத்தில் வைத்து வளர்க்கப்படுகிறது.
# விஞ்ஞான பைரவ தந்திரம்

**விஞ்ஞான பைரவ தந்திரம்** அல்லது **விஞ்ஞான் பைரவ தந்திரம்** என்பது காசுமீர சைவத்தின் பிரிவான திரிக்கா நூலாகும். இந்த நூலில் சிவபெருமானுக்கும் உமைக்கும் இடையே ஆன உரையாடலில் தியானம் குறித்தவை இடம்பெற்றுள்ளன. இந்நூலில் 112 தியான முறைகள் இடம் பெற்றுள்ளன. இது தந்திர வகை நூல்களுள் ஒன்றாக உள்ளது.  
இந்நூலை ஓஷோ, ரங்கநாத ராவ் ஆகியோர் ஆங்கிலத்தில் மொழிபெயர்த்துள்ளனர்.
# விஞ்ஞான பைரவ தந்திரம்

## தந்த்ரா பற்றி ஓஷோ

"தந்திரா என்ற வார்த்தைக்குப் பொருள் யுக்தி, டெக்னிக், முறை, வழி என்பதுதான். ஆகவே, இந்நூல் விஞ்ஞான பூர்வமானது. விஞ்ஞானம் 'ஏன்?' என்பதில் அக்கறை உடையது அல்ல. விஞ்ஞானம் 'எப்படி?' என்பதில் அக்கறை உள்ளது. தந்த்ரா ஒரு தத்துவம் அல்ல'' என தந்த்ரா பற்றி ஓஷோ விளக்கம் அளிக்கிறார்.
# விஞ்ஞான பைரவ தந்திரம்

## தேவியின் கேள்வியும் சிவாவின் பதிலும்

தேவியாகிய உமை சிவபெருமானிடம் 'சிவனே நீ உண்மையில் என்ன?; வியப்பு நிறைந்த இந்த பேரண்டம் யாது?; விதை எதனால் ஆனது?; பேரண்ட சக்கரத்தின் மையமாய் இருப்பவர் யார்?; உருவங்களில் நிறைந்தும் உருவங்களைக் கடந்தும் இருக்கின்ற இந்த வாழ்க்கை என்ன? என்பது போன்ற பல கேள்விகளைக் கேட்டு தனது சந்தேகங்களை போக்குமாறு வேண்டுகின்றாள். அதற்கு சிவபெருமான் யுக்திகளோடான வழிமுறைகளில் விளக்கம் தருகிறார். உமையின் சந்தேகங்களைப் போக்குகிறார்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 1: கட்டுரை வடிவமைப்பு

- கட்டுரைகளில் சிவப்பிணைப்புகளை நீக்குதல்
:# பிழைகள் திருத்தப்படும்.
:# சான்றுகள் இணைக்கப்படும்.
:# சான்றுகள் முறையாக காட்டப்படும்.
:# கட்டுரைகளில் விரிவாக்கம் நடக்கும்.
:# புதிய கட்டுரைகள் உருவாக வாய்ப்பு.
- வார்ப்புரு, பகுப்பு ஆகியன கட்டுரையின் இறுதியில் வரவேண்டும். எடுத்துக்காட்டு
- முக்காலப் பாகுபாட்டை சரியாக எழுதவேண்டும். அதாவது - பெற்றுள்ளது, தயாரித்துள்ளார், இயக்கியுள்ளார், நடித்துள்ளனர், இசையமைத்துள்ளார் என எழுதாது பெற்றது, தயாரித்தார், இயக்கியிருந்தார், நடித்திருந்தனர், இசையமைத்திருந்தார் என எழுத வேண்டும். எடுத்துக்காட்டு
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 2: 1975 ஆம் ஆண்டு வரை வெளியான திரைப்படங்கள் குறித்த கட்டுரைகளில் சான்று சேர்த்தல்

கிடைக்கக்கூடிய பலன்கள்:
1. சான்றுகள் முறையாக காட்டப்படும்.
1. பிழைகள் திருத்தப்படும்.
1. கட்டுரைகளில் விரிவாக்கம் நடக்கும்.  
விரிவான தகவல்களுக்கு, காண்க: விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் சேர்த்தல்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### திரைப்படங்கள்

#### 1931 - 1940

1. இராமாயணம் (ஆசிரியர்: பயனர்:Anbumunusamy)
1. வள்ளி திருமணம் (ஆசிரியர்: பயனர்:Anbumunusamy)
1. தசாவதாரம் (ஆசிரியர்: பயனர்:Anbumunusamy)
1. சீதா வனவாசம் (ஆசிரியர்: பயனர்:Anbumunusamy)
1. கோவலன் (ஆசிரியர்: பயனர்:Anbumunusamy)
1. ஸ்ரீ கிருஷ்ண முராரி (ஆசிரியர்: பயனர்:Anbumunusamy)
1. ஹரிச்சந்திரா (ஆசிரியர்: பயனர்:Anbumunusamy)
1. திருத்தொண்ட நாயனார் (ஆசிரியர்: பயனர்:Anbumunusamy)
1. சாரங்கதாரா (ஆசிரியர்: பயனர்:Anbumunusamy)
1. துருவ சரித்திரம் (ஆசிரியர்: பயனர்:Anbumunusamy)
1. மயில் ராவணன் (ஆசிரியர்: பயனர்:Anbumunusamy)
1. இந்திரசபா (1936) (ஆசிரியர்: பயனர்:Anbumunusamy)
1. உஷா கல்யாணம் (1936) (ஆசிரியர்: பயனர்:Anbumunusamy)
1. கருட கர்வபங்கம் (1936) , *5 அக்டோபர் 2016* (ஆசிரியர்: பயனர்:Uksharma3)
1. லீலாவதி சுலோச்சனா (1936) --Uksharma3 10:07, 20 அக்டோபர் 2016 (UTC)
1. பக்த ஸ்ரீ தியாகராஜா (1937) --Uksharma3 01:58, 23 அக்டோபர் 2016 (UTC)
1. ஜோதி (1939) --Uksharma3 08:52, 17 அக்டோபர் 2016 (UTC)
1. சந்திரகுப்த சாணக்யா (1940) , *14 அக்டோபர் 2016* (ஆசிரியர்: பயனர்:Uksharma3)
1. பக்தி (1938 திரைப்படம்) (1938) - உதவிக்கு:Bhakthi (1938)
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### திரைப்படங்கள்

#### 1941 - 1950

1. கச்ச தேவயானி (1941) --<font>*UK</font><font>Sharma3*</font> 02:11, 18 நவம்பர் 2016 (UTC)
1. ஆனந்தன் (1942) --Uksharma3 05:49, 24 அக்டோபர் 2016 (UTC)
1. ஆராய்ச்சி மணி (மனுநீதி சோழன்) (1942) --Uksharma3 09:40, 25 அக்டோபர் 2016 (UTC)
1. லவங்கி (திரைப்படம்) (1946) - --Uksharma3 05:23, 26 அக்டோபர் 2016 (UTC)
1. அனந்தசயனம் (1942 திரைப்படம்) (1942); உதவிக்கு:Ananthasayanam (1942 film)
1. பஞ்சாமிர்தம் (1942 திரைப்படம்) (1942); உதவிக்கு:Panchamritham (Nataka Medai- Thiruvazhathan) 1942
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### திரைப்படங்கள்

#### 1951 - 1960

1. சம்சாரம் (1951) , (ஆசிரியர்: பயனர்:Kanags)
1. முல்லைவனம் (1955) --<font>*UK</font><font>Sharma3*</font> 09:51, 19 நவம்பர் 2016 (UTC)
1. இரு சகோதரிகள் (1957) , *7 அக்டோபர் 2016* (ஆசிரியர்: பயனர்:Uksharma3)
1. ராணி லலிதாங்கி (1957) - --Uksharma3 06:18, 15 அக்டோபர் 2016 (UTC)
1. அன்பே தெய்வம் (1957) --Uksharma3 06:19, 27 அக்டோபர் 2016 (UTC)
1. அதிசய திருடன் (1958) --<font>*UK</font><font>Sharma3*</font> 03:04, 28 அக்டோபர் 2016 (UTC)
1. பொம்மை கல்யாணம் (1958) --Uksharma3 10:13, 15 அக்டோபர் 2016 (UTC)
1. மாமியார் மெச்சின மருமகள் (1959) - --Uksharma3 07:54, 11 அக்டோபர் 2016 (UTC)
1. கலைவாணன் (1959) --<font>*UK</font><font>Sharma3*</font> 07:29, 1 நவம்பர் 2016 (UTC)
1. தாமரைக்குளம் (1959) --<font>*UK</font><font>Sharma3*</font> 10:30, 10 நவம்பர் 2016 (UTC)
1. திலகம் (1960) , *9 அக்டோபர் 2016* (ஆசிரியர்: பயனர்:Uksharma3)
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### திரைப்படங்கள்

#### 1961 - 1970

1. மருதநாட்டு வீரன் (1961) --<font>*UK</font><font>Sharma3*</font> 12:21, 31 அக்டோபர் 2016 (UTC)
1. ஸ்ரீ வள்ளி (1961 திரைப்படம்) (1961) *9 நவம்பர் 2016* (ஆசிரியர்: பயனர்:Uksharma3)
1. தெய்வத்தின் தெய்வம் (1962) --<font>*UK</font><font>Sharma3*</font> 12:08, 14 நவம்பர் 2016 (UTC)
1. ஆடிப்பெருக்கு (திரைப்படம்) (1962) --<font>*UK</font><font>Sharma3*</font> 04:48, 18 நவம்பர் 2016 (UTC)
1. செல்வ மகள் (1967) --<font>*UK</font><font>Sharma3*</font> 05:24, 20 நவம்பர் 2016 (UTC)
1. ஹரிச்சந்திரா (1968 திரைப்படம்) --மா. செல்வசிவகுருநாதன் (பேச்சு) 21:43, 7 நவம்பர் 2016 (UTC)
1. தாயும் மகளும் (1965) (ஆசிரியர்: பயனர்:Uksharma3)
1. கண்ணாடி மாளிகை (1962) - உதவிக்கு: Kannadi Maaligai
1. துளசி மாடம் (1963) (ஆசிரியர்: பயனர்:Uksharma3)
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### திரைப்படங்கள்

#### 1971 - 1975

1. அவன்தான் மனிதன் (1975) *10 நவம்பர் 2016* (ஆசிரியர்: பயனர்:Uksharma3)
1. திருமலை தெய்வம் (1973) --<font>*UK</font><font>Sharma3*</font> 01:48, 25 நவம்பர் 2016 (UTC)
1. என் மகன் (1974 திரைப்படம்) இதற்கான ஆங்கிலக் கட்டுரை: En Magan (1974 film)
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### நடிகர்கள்

1. என்னத்தெ கன்னையா --மா. செல்வசிவகுருநாதன் (பேச்சு) 20:33, 13 அக்டோபர் 2016 (UTC)
1. கே. பி. ஜெயராமன் (கொட்டாப்புளி ஜெயராமன்) --மா. செல்வசிவகுருநாதன் (பேச்சு) 16:41, 24 அக்டோபர் 2016 (UTC)
1. எஸ். ஏ. நடராஜன் --மா. செல்வசிவகுருநாதன் (பேச்சு) 21:43, 7 நவம்பர் 2016 (UTC)
1. பிரெண்ட் ராமசாமி --மா. செல்வசிவகுருநாதன் (பேச்சு) 08:44, 13 நவம்பர் 2016 (UTC)
1. டி. கே. ராமச்சந்திரன்
1. மாதிரி மங்கலம் நடேச ஐயர் - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/மாதிரி மங்கலம் நடேச ஐயர்
1. எம். ஆர். சந்தானம் --மா. செல்வசிவகுருநாதன் (பேச்சு) 15:52, 27 சூன் 2022 (UTC)
1. வி. ஏ. செல்லப்பா --மா. செல்வசிவகுருநாதன் (பேச்சு) 03:24, 15 சனவரி 2019 (UTC)
1. ஈ. ஆர். சகாதேவன் உதவி
1. கே. டி. சந்தானம் உதவி
1. என். என். கண்ணப்பா உதவி
1. பி. டி. சம்பந்தம் உதவி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### நடிகைகள்

1. எம். எஸ். எஸ். பாக்கியம் - Uksharma3 01:42, 6 அக்டோபர் 2016 (UTC)
1. பத்மினி பிரியதர்சினி - Uksharma3 01:20, 7 அக்டோபர் 2016 (UTC)
1. தாம்பரம் லலிதா --மா. செல்வசிவகுருநாதன் (பேச்சு) 07:33, 10 அக்டோபர் 2016 (UTC)
1. எம். எஸ். திரௌபதி --மா. செல்வசிவகுருநாதன் (பேச்சு) 01:19, 12 அக்டோபர் 2016 (UTC)
1. வெண்ணிற ஆடை நிர்மலா , 23 *அக்டோபர் 2016* (ஆசிரியர்:பயனர்:Dineshkumar Ponnusamy)
1. வாணிஸ்ரீ , *23 அக்டோபர் 2016* (ஆசிரியர்:பயனர்:Dineshkumar Ponnusamy)
1. பி. சாந்தகுமாரி --மா. செல்வசிவகுருநாதன் (பேச்சு) 04:20, 10 நவம்பர் 2016 (UTC)
1. பி. எஸ். ஞானம் - , 24 நவம்பர் 2016, (ஆசிரியர்: பயனர்:Kanags)
1. கே. என். கமலம் - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/கே. என். கமலம்
1. ஏ. சகுந்தலா - , (ஆசிரியர்: பயனர்:Selvasivagurunathan m)
1. சி. ஆர். ராஜகுமாரி - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/சி. ஆர். ராஜகுமாரி
1. கே. ஆர். செல்லம்
1. எஸ். ஆர். ஜானகி
1. புஷ்பலதா
1. லட்சுமிபிரபா
1. எம். எஸ். ஞானாம்பாள்
1. எம். எம். ராதாபாய்
1. ராஜஸ்ரீ
1. டி. எஸ். கிருஷ்ணவேணி - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/டி. எஸ். கிருஷ்ணவேணி
1. பி. ஆர். மங்களம் - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/பி. ஆர். மங்களம்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### இசையமைப்பாளர்கள்

1. எஸ். ராஜேஸ்வர ராவ் --<font>*UK</font><font>Sharma3*</font> 01:02, 13 நவம்பர் 2016 (UTC)
1. எம். எஸ். ஞானமணி --மா. செல்வசிவகுருநாதன் (பேச்சு) 13:07, 5 மார்ச் 2023 (UTC)
1. டி. ஏ. கல்யாணம் - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/டி. ஏ. கல்யாணம்
1. ஜி. அசுவத்தாமா - பயனர்:Selvasivagurunathan m/தமிழ்த் திரைப்படம்/செயல் திட்ட வேலை/ஜி. அசுவத்தாமா
1. தா. சலபதி ராவ் - செய்தவர்: பயனர்:Arularasan. G
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### பாடகர்கள்

1. ஏ. ஜி. ரத்னமாலா
1. வி. டி. ராஜகோபாலன் உதவி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### இயக்குநர்கள்

1. பி. புல்லையா --மா. செல்வசிவகுருநாதன் (பேச்சு) 21:43, 7 நவம்பர் 2016 (UTC)
1. கே. ராம்நாத் *8 டிசம்பர் 2016* (ஆசிரியர்: பயனர்:Uksharma3)
1. டி. ஆர். ரகுநாத் 8 சூலை 2023 (ஆசிரியர்: Kanags)
1. ராஜா சந்திரசேகர்
1. சுந்தர் ராவ் நட்கர்னி
1. கே. பி. நாகபூசணம், உதவிக்கு: ஆங்கில விக்கிப்பீடியா
1. ஏ. காசிலிங்கம்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 3: புதிய கட்டுரைகளை உருவாக்குதல்

### கதை / திரைக்கதை / வசன ஆசிரியர்கள்

1. மு. கருணாநிதி திரை வரலாறு
1. ஏ. ஏ. சோமையாஜூலு
1. டி. வி. சாரி
1. எஸ். அய்யாபிள்ளை
1. மா. லட்சுமணன்
1. வே. லட்சுமணன்
1. துறையூர் மூர்த்தி
1. எம். எஸ். சோலைமலை
1. மதுரை திருமாறன்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 4: சான்று சேர்க்கப்பட வேண்டிய பிற கட்டுரைகள்

1. தேவிகா --Uksharma3 02:15, 18 அக்டோபர் 2016 (UTC)
1. ஏ. எம். ராஜா
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 5: சான்றுகளை விக்கி விதிகளின்படி, முறையாகக் காட்டுதல்

விக்கிப்பீடியா:விக்கித்திட்டம் தமிழ்த் திரைப்படம்/1975 வரை/சான்றுகள் முறைப்படி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 6: மேற்கோளில் உள்ள தகவல்கள் அனைத்தையும் கட்டுரையின் உள்ளடக்கத்தில் கொண்டுவருதல்

இதனால் கிடைக்கும் பலன்கள்:
1. பிழைகள் திருத்தப்படும்
1. கட்டுரை விரிவாக்கம் பெறும்
1. தொடர்புடைய கட்டுரைகளிலும் பிழைகள் திருத்தப்படும்.
1. தொடர்புடைய கட்டுரைகளும் விரிவாக்கம் பெறும்.
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### திரைப்படங்கள்

1. மகாமாயா (1944) --Uksharma3 11:47, 12 அக்டோபர் 2016 (UTC)
1. ஆடவந்த தெய்வம் (1960) --Uksharma3 05:31, 19 அக்டோபர் 2016 (UTC)
1. மீரா
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### நடிகர்கள்

1. சிவாஜி கணேசன்
1. டி. எஸ். பாலையா
1. எம். ஜி. சக்கரபாணி
1. எஸ். வி. சகஸ்ரநாமம்
1. கே. சாரங்கபாணி
1. சித்தூர் வி. நாகையா
1. எஸ். ஏ. அசோகன்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### நடிகைகள்

1. பத்மினி
1. பானுமதி
1. டி. ஆர். ராஜகுமாரி
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### பாடகர்கள்

1. கண்டசாலா - --Uksharma3 11:35, 11 அக்டோபர் 2016 (UTC)
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### இசையமைப்பாளர்கள்

1. ஆர். சுதர்சனம்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### இயக்குநர்கள்

1. ஏ. பீம்சிங்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 7: விரிவாக்கம் செய்யப்பட வேண்டிய கட்டுரைகள்

### பாடலாசிரியர்கள்

1. கண்ணதாசன்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 8: விரிவாக்கம் செய்யப்பட வேண்டிய பட்டியல் கட்டுரைகள்

1. சிவாஜி கணேசன் நடித்த திரைப்படங்கள் , *31 அக்டோபர் 2016* (செய்தவர்: பயனர்:Uksharma3)
1. எம். ஜி. ஆர். திரை வரலாறு , *4 நவம்பர் 2016* (செய்தவர்: பயனர்:Uksharma3)
1. மா. நா. நம்பியார் நடித்த திரைப்படங்களின் பட்டியல்
1. எம். எஸ். விஸ்வநாதன் இசையமைத்த தமிழ்த் திரைப்படங்கள்
1. விஸ்வநாதன்-ராமமூர்த்தி
1. ஏ. பி. நாகராசன்
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## திட்டம் 9: தமிழ் - ஆங்கில கட்டுரைகளுக்கு இடையே இணைப்பு ஏற்படுத்துதல்

பெரும்பாலான கட்டுரைகளுக்கு, ஆங்கிலக் கட்டுரையுடனான இணைப்பு இல்லை. இது தவிர, சில கட்டுரைகளுக்கு தவறான இணைப்பு உள்ளதையும் காண்கிறோம். இணைப்புகளை சரிவர செய்வதன் மூலமாக கிடைக்கக்கூடிய பயன்கள்:
1. சான்றுகள் கிடைக்கும்
1. விரிவாக்கம் செய்ய இயலும்
1. படிமங்களை இணைக்க இயலும்
1. ஆங்கில விக்கியில் பணியாற்றுவோர்களுக்கும் உதவியாக இருக்கும்!
# விக்கிப்பீடியா:விக்கித்திட்டம் தமிழ்த் திரைப்படம்/1975 வரை

## கூடுதல் மேற்கோள் சேர்க்கப்பட்டவை

பாகப்பிரிவினை - *5 அக்டோபர் 2016*
# உளப்படம் அமையாக் குறைபாடு

**அஃபன்டேசியா** (*aphantasia*) என்பது மாந்தர்கள் சிலருக்கு உள்ளத்திலே தாங்கள் கண்ட காட்சியைப் படமாகக் காண முடியாமல் இருக்கும் ஒருவகையான மனித அனுபவத்தின் மாறுபாடாகும். *கடற்கரையில் மீனவப் படகுகள் பல இருந்தன* என்றால், அக்காட்சியை உள்ளத்துக்குள் படமாகக் காண இயலாதவர்களாக இருக்கின்றார்கள். இக்குறைபாட்டை பிரான்சிசு கால்டன் (Francis Galton) என்பார் 1880 -இலேயே குறிப்பிட்டார், ஆனால் 2015 ஆம் ஆண்டுவரை யாரும் அதிகம் அறிந்திருக்கவும் இல்லை ஆய்வுகள் செய்யவுமில்லை. இந்த அஃபன்டேசியா (Aphantasia) என்னும் ஆங்கிலக் கலைச்சொல்லை பேராசிரியர் ஆடம் சீமன் (Adam Zeman) உருவாக்கினார். இவர் எக்ஃசீட்டர் பல்கலைக்கழகத்தின் மருத்துவக்கல்லூரியில் (University of Exeter Medical School) இருக்கின்றார். இம்மாறுபாடு பற்றி மேலும் ஆய்வுகள் இப்பொழுது நடந்துவருகின்றன.  
இம்மாறுபாடு பலருக்கும் இருப்பதாக அண்மையில் அறியப்பட்டுள்ளது. நன்கறியப்பட்ட மோசில்லா (Mozilla) மென்பொருளை ஆக்கிய பிளேக்கு இராசு (Blake Ross), மரபணுத்தொகுதிய ஆய்வாளர் கிரைகு வெண்டர் போன்ற பலருக்கும் இம்மாறுபாடு உண்டு.
# உளப்படம் அமையாக் குறைபாடு

## வரலாறு

இந்த நிகழ்வை முதன்முதலில் 1880 ஆம் ஆண்டில் பிரான்சிஸ் கால்டன் மன உருவத்தைப் பற்றிய புள்ளிவிவர ஆய்வில் விவரித்தார், இது அவரது சகாக்களிடையே ஒரு பொதுவான நிகழ்வு என்று விவரித்தார். எக்ஸிடெர் பல்கலைக்கழகத்தின் பேராசிரியர் ஆடம் ஜீமானை எம்.எக்ஸ் அணுகியபோது, 2005 ஆம் ஆண்டு வரை இது பெரும்பாலும் சந்தேகத்திற்கு இடமின்றி இருந்தது, அவர் சிறிய அறுவை சிகிச்சைக்குப் பிறகு காட்சிப்படுத்தும் திறனை இழந்துவிட்டதாகத் தெரிகிறது. 2010 ஆம் ஆண்டில் எம்.எக்ஸ் வழக்கு வெளியிடப்பட்டதைத் தொடர்ந்து, ஏராளமான மக்கள் ஜீமானை அணுகினர். 2015 ஆம் ஆண்டில், ஜீமானின் குழு அவர்கள் "பிறவி அஃபன்டேசியா" என்று ஒரு கட்டுரையை வெளியிட்டது, இந்த நிகழ்வில் புதிய ஆர்வத்தைத் தூண்டியது.  
ஏப்ரல் 2016 இல், ஃபயர்பாக்ஸின் இணை உருவாக்கியவர் பிளேக் ரோஸ், தனது சொந்த அஃபன்டேசியாவையும், எல்லோரும் அதை அனுபவிப்பதில்லை என்பதை அவர் உணர்ந்ததையும் விவரிக்கும் ஒரு கட்டுரையை வெளியிட்டார். இந்த கட்டுரை சமூக ஊடகங்களிலும் பல்வேறு வகையான செய்தி ஆதாரங்களிலும் பரவலாகப் பரவியது.  
ஏப்ரல் 2019 இல், ஜீமானும் ஒத்துழைப்பாளர்களும் உலகின் முதல் மாநாட்டை அஃபன்டேசியா மற்றும் ஹைபர்ஃபன்டேசியா, எக்ஸ்ட்ரீம் இமேஜினேஷன் மாநாடு 2019, எக்ஸிடெர் பல்கலைக்கழகத்தில் நடத்தினர். இந்த நிகழ்வில் பேச்சாளர்களில் ஜெமான், பேராசிரியர்கள் ஜோயல் பியர்சன் மற்றும் எமிலி ஏ. ஹோம்ஸ் மற்றும் பிக்சர் இணை நிறுவனர் எட் கேட்முல் ஆகியோர் அடங்குவர்.
# சம்பத் ராஜ்

**சம்பத் ராஜ்** என்பவர் இந்திய திரைப்பட நடிகராவார். இவர் ஆந்திர மாநிலத்தில் பிறந்தாலும் தமிழ் திரையுலகில் பிரபலமான நடிகர். தெலுங்கு, மலையாள, கன்னடத் திரைப்படங்களிலும் நடித்து வருகிறார்.  
இவர் இயக்குநர் வெங்கட் பிரபுவின் கோவா, சென்னை 600028 ஆகியவற்றில் குறிப்பிடத்தக்க கதாபாத்திரத்தில் நடித்துள்ளார்.  
பொதுவாக எதிர் நாயகனாக நடிக்கும் இவர், மால்குடி டேஸ் திரைப்படத்தில் ஏகாம்பரம் எனும் முக்கிய வேடத்தில் நடித்துள்ளார்.
# தஞ்சாவூர் வைத்தியநாதேஸ்வரர் கோயில்

**தஞ்சாவூர் வைத்தியநாதேஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவில் அமைந்துள்ளது. இக்கோயில் பூமால் ராவுத்தர் கோயில் என்றும் அழைக்கப்படுகிறது.
# தஞ்சாவூர் வைத்தியநாதேஸ்வரர் கோயில்

## மூலவர்

இக்கோயிலின் மூலவராக வைத்தியநாதேஸ்வரர் லிங்கத்திருமேனியாக உள்ளார். இங்குள்ள இறைவி பாலாம்பிகை ஆவார்.
# தஞ்சாவூர் வைத்தியநாதேஸ்வரர் கோயில்

## கோயில் அமைப்பு

இக்கோயிலில் இரு மண்டபங்கள் உள்ளன. இக்கோயில் இரு வாயில்களைக் கொண்டு அமைந்துள்ளது. ஒரு வாயில் மூல்வர் கருவறையை நோக்கியும், மற்றொன்று இறைவி சன்னதியை நோக்கியும் செல்லும் வகையில் அமைந்துள்ளது. உள் மண்டபத்தில் சூரியன், சனீஸ்வரன், பைரவர் ஆகியோர் உள்ளனர். அடுத்து கருவறையில் மூலவருக்கு முன்பாக பலிபீடமும் நந்தியும் உள்ளன. கருவறை முகப்பில் வலது புறம் விநாயகரும், இடது புறம் வள்ளி தெய்வானையுடன் கூடிய சுப்பிரமணியரும் உள்ளனர். கருவறை முகப்பிற்கு மேலாக சிவன் பார்வதியுடன் காளையின் மீது அமர்ந்த கோலத்தில் உள்ளார். கோஷ்டத்தில் தட்சிணாமூர்த்தி, லிங்கோத்பவர் உள்ளனர். அருகே சண்டிகேஸ்வரர் சன்னதி உள்ளது. மூலவர் சன்னதிக்கு இடப்புறமாக பாலாம்பிகை சன்னதி உள்ளது.
# தஞ்சாவூர் வைத்தியநாதேஸ்வரர் கோயில்

## சிறப்பு

இக்கோயிலில் யோக பட்டத்தில் அமர்ந்திருக்கும் சிவன் உருவம் உள்ளது. அருகில் கௌமாரி உருவம் உள்ளது. இவ்விரு சிற்பங்களும் மிகப்பழமையான 8-9ஆம் நூற்றாண்டைச் சேர்ந்ததாகும்.
# தஞ்சாவூர் வைத்தியநாதேஸ்வரர் கோயில்

## குடமுழுக்கு

இக்கோயிலின் குடமுழுக்கு 8.6.1995இல் நடைபெற்றதற்கான கல்வெட்டு காணப்படுகிறது. தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் வைத்தியநாதேஸ்வரர் கோயில்

## அருகிலுள்ள கோயில்

- தஞ்சாவூர் நிசும்பசூதனி கோயில்
# பிடிச்சிருக்கு

***பிடிச்சிருக்கு*** 2008ல் வெளிவந்த தமிழ் திரைப்படமாகும். கனகு இப்படத்தை எழுதி இயக்கியிருந்தார்.  
இப்படத்தின் தலைப்பை லிங்குசாமி பதிந்து வைத்திருந்தார். கனகிற்காக இந்த தலைப்பினை விட்டுக் கொடுத்தார்.
# பிடிச்சிருக்கு

## நடிகர்கள்

- அசோக் .. வேல்
- விசாகா சிங் ... மஞ்சு
- சம்பத் ராஜ் ... மரியதாஸ்
- கஞ்சா கறுப்பு ... எசக்கி
- சரண்யா பொன்வண்ணன்
# கார்ட்டோசாட்

**கார்ட்டோசாட்** *(Cartosat)* என்பது நிலவியல் ஆராய்ச்சிக்காக விண்ணில் ஏவப்படும் புவிநோக்குச் செயற்கைக்கோள் வகை செயற்கைக்கோளாகும். இத்தொடர் வரிசை செயற்கைக்கோள்கள் யாவும் முழுமையாக உள்நாட்டிலேயே தயாரிக்கப்படுகின்றன. இந்திய விண்வெளி ஆய்வு மையம் இதுவரையில் 5 கார்டோசாட் செயற்கைக்கோள்களை வெற்றிகரமாக விண்ணில் ஏவியுள்ளது. கார்டோசாட் வரிசைச் செயற்கைக் கோள்களை விண்ணுக்கு அனுப்புவது இந்தியத் தொலை உணர்வுகாணல் ஆய்வுத்திட்டத்தின் ஒரு பகுதியாகும். புவிவளத்தை கண்காணித்தல் மற்றும் ஒழுங்கு படுத்துதல் போன்ற நோக்கத்திற்காக இவை குறிப்பாக விண்ணில் ஏவப்படுகின்றன.
# கார்ட்டோசாட்

## வரலாறு

இந்தியாவின் முதலாவது புவிநோக்குச் செயற்கைக்கோள் கார்டோசாட்-1 ஆகும். முனைய துணைக்கோள் ஏவு கலம் சி6 (பி.எசு.எல்.வி - சி6) 2005 ஆம் ஆண்டு மே மாதம் 5 ஆம் நாள் சிறீ அரிகோட்டாவில் புதியாகக் கட்டப்பட்ட இரண்டாவது ஏவுதளத்தில் இருந்து இச்செயற்கைக்கோளை விண்ணுக்கு ஏவியது. முன்னதாக இந்திய விண்வெளித்துறை இதேநிலவியல் ஆய்வுக்காக பல செயற்கைக்கோள்களை விண்ணுக்கு அனுப்பியிருந்தது. அவை வெற்றிகரமாக விண்ணில் செயற்பட்டுக் கொண்டுமிருந்தன. 1:1 மில்லியன் முதல் 1:12,500 வரையிலான பல்வேறு வகையிலான அளவுகோள்களில் நிலவியல் தொடர்பான தரவுகளை அவை பூமிக்கு வழங்கிக் கொண்டிருந்தன. இந்திய தொலைதூர உணர்வு செயற்கைக்கோள்கள் பயணத்திட்டம் ஒவ்வொன்றிலும் அளவுப்பகுதி, அலைமாலை, கதிரியக்கப் பிரிதிறன் போன்ற கூறுகள் மேம்படுத்தப்பட்டு தரவுத் தொடர்கள் உறுதிப்படுத்தப்பட்டும் வந்தன, நிலவியல் தரவுகளின் தேவை பெருமளவில் அதிகரித்ததன் காரணமாக இந்திய விண்வெளித்துறை கார்டோசாட்-1 செயற்கைக்கோளை விண்ணுக்கு ஏவியது.
# கார்ட்டோசாட்

## கார்டோசாட்-1

முனைய துணைக்கோள் ஏவு கலம் சி6 (பி.எசு.எல்.வி - சி6) 2005 ஆம் ஆண்டு மே மாதம் 5 ஆம் நாள் சிறீ அரிகோட்டாவில் புதியாகக் கட்டப்பட்ட சத்தீசு தவண் விண்வெளி ஆய்வு மையத்தின் இரண்டாவது ஏவுதளத்தில் இருந்து இச்செயற்கைக்கோளை விண்ணுக்கு ஏவியது. கார்டோசாட்-1 செயற்கைக்கோளில் நவீன பன்னிறமுணர் ஒளிப்படக் கருவிகள் இரண்டு பொருத்தப்பட்டிருந்தன. மின்காந்த அலைமாலையின் கட்புலனாகும் புவிப்பகுதியை இக்கருவிகள் கருப்பு வெள்ளையில் முப்பரிமாணப் படங்களாக எடுக்கவல்லவையாகும். இவ்விரண்டு ஒளிப்படக் கருவிகளும் 2,5 இடப்பிரிகைத்திறன் கொண்டவையாகும். ஒரே நேரத்தில் இரண்டு படங்களை தன்னகப்படுத்திக் கொள்ளும் திறன் மிக்கவையுமாகும். செயற்கைக்கோளுக்கு முன்புறத்தில் +26 பாகை கோணத்தில் ஒரு படமும், செயற்கைக்கோளுக்குப் பின்புறத்தில் -5 பாகை கோணத்தில் மற்றொரு படமும் முப்பரிமாணமாக கணநேரத்தில் இவ்வொளிப் படங்கள் எடுக்கப்படுகின்றன. ஒரே காட்சியை இவ்விரு ஒளிப்படக்கருவிகளும் தன்னகப்படுத்திக் கொள்வதில் ஏற்படும் நேரைடைவெளி 52 வினாடிகள் மட்டுமேயாகும். கார்டோசாட்- 2 செயற்கைக்கோளை 45 பாகை கோண அளவில் பூமியை நோக்கியும், அதே போல் அதன் சுற்றுப்பாதையை நோக்கி திருப்பவும் முடியும். ஒரு குறிப்பிட்ட காட்சிப் புள்ளியை ஒளிப்படத் தொகுதிகளாகத் தரும் அளவிற்கு கார்ட்டோசாட்-2 செயற்கைக்கோள் மேம்பட்ட ஒரு தொலையுணர்வு செயற்கைக் கோளாகும். இந்த செயற்கைக்கோளின் புகைப்படங்களை, விவரமான வரைபடங்கள் தயாரித்தல், பிற நிலப்பட வரைவியல் பணிகளில் ஈடுபடுதல், கிராம புற மற்றும் நகர கட்டுமான மேம்பாட்டுத் திட்டங்களை ஒழுங்குபடுத்துதல் போன்ற செயல்களுக்கு புவியியல் மற்றும் நில விவர அமைப்புகள் பயன்படுத்துகின்றன.
# கார்ட்டோசாட்

## கார்டோசாட்-2எ

முனைய துணைக்கோள் ஏவு கலம் சி9 (பி.எசு.எல்.வி – சி9) 2008 ஆம் ஆண்டு ஏப்ரல் மாதம் 28 ஆம் நாள் சிறீ அரிகோட்டாவில் உள்ள சதீசு தவண் விண்வெளி ஆய்வு மையத்தின் இரண்டாவது ஏவுதளத்தில் இருந்து ஒன்பது செயற்கைக்கோள்களுடன் சேர்த்து இச்செயற்கைக்கோளையும் விண்ணுக்கு ஏவியது . அது ஒரு வான்வெளி கட்டளை நிறுவும் செயல்பாட்டில் இது இந்திய ராணுவத்தின் ஒரு பிரத்யேக செயற்கைக்கோள் ஆகும். கார்டோசாட்-2எ செயற்கைக்கோள், இந்தியப் பாதுகாப்புப் படைகளுக்காக பிரத்யேகமாக அர்ப்பணிக்கப்பட்ட செயற்கைக்கோள் ஆகும். இக்கால கட்டத்தில் இந்திய விமானப் படை வான்பாதுகாப்புக்காக புதிய படையமைப்பை அமைத்துக் கொண்டிருந்தது என்பது குறிப்பிடத்தக்கது ஆகும். கார்டோசாட்-2எ செயற்கைக்கோளில் நவீன பன்னிறமுணர் ஒளிப்படக் கருவி பொருத்தப்பட்டிருந்தது. மின்காந்த அலைமாலையின் கட்புலனாகும் புவிப்பகுதியை இக்கருவி கருப்பு வெள்ளையில் முப்பரிமாணப் படங்களாக எடுக்கவல்லது ஆகும். கார்டோசாட்- 2எ செயற்கைக்கோளை 45 பாகை கோண அளவில் பூமியை நோக்கியும், அதே போல் அதன் சுற்றுப்பாதையை நோக்கி திருப்பவும் முடியும்.
# கார்ட்டோசாட்

## கார்டோசாட்-2பி

முனைய துணைக்கோள் ஏவு கலம் சி15 (பி.எசு.எல்.வி – சி15) 2010 ஆம் ஆண்டு சூலை மாதம் 12 ஆம் நாள் சிறீ அரிகோட்டாவில் உள்ள சதீசு தவண் விண்வெளி ஆய்வு மையத்தின் முதலாவது ஏவுதளத்தில் இருந்து இச்செயற்கைக்கோளை விண்ணுக்கு ஏவியது இச்செயற்கைக்கோளில் நவீன பன்னிறமுணர் ஒளிப்படக் கருவி பொருத்தப்பட்டிருந்தது. மின்காந்த அலைமாலையின் கட்புலனாகும் புவிப்பகுதியை இக்கருவி கருப்பு வெள்ளையில் முப்பரிமாணப் படங்களாக எடுக்கவல்லது ஆகும். கார்டோசாட்- 2பி செயற்கைக்கோளை 26 பாகை கோண அளவில் பூமியை நோக்கியும், அதே போல அதன் சுற்றுப்பாதையை நோக்கி திருப்பவும் முடியும். எனவே எத்திசையிலும் அடிக்கடி படமெடுப்பது சாத்தியமாகும்.
# கார்ட்டோசாட்

## கார்டோசாட்-2சி

முனைய துணைக்கோள் ஏவு கலம் சி34 (பி.எசு.எல்.வி – சி34) 2016 ஆம் ஆண்டு சூன் மாதம் 22 ஆம் நாள் சிறீ அரிகோட்டாவில் உள்ள சத்தீசு தவண் விண்வெளி ஆய்வு மையத்தின் இரண்டாவது ஏவுதளத்தில் இருந்து இச்செயற்கைக்கோளை விண்ணுக்கு ஏவியது. இச்செயற்கைக்கோளில் நவீன பன்னிறமுணர் ஒளிப்படக் கருவிகள் இரண்டு பொருத்தப்பட்டுள்ளன.2014 ஆம் ஆண்டு செலுத்தப்பட இருந்த இச்செயற்கைக்கோள் தற்பொழுது தாமதமாக விண்ணில் ஏவப்படுகிறது. மின்காந்த அலைமாலையின் கட்புலனாகும் புவிப்பகுதியை இக்கருவி கருப்பு வெள்ளையில் முப்பரிமாணப் படங்களாக எடுக்கவல்லவை ஆகும். பூமியிலுள்ள எந்தப் பொருளையும் இவ்விரண்டு ஒளிப்படக் கருவிகளும் 2 மீட்டர் விட்டத்தில்.30 கிலோமீட்டர் பரப்பளவில் கருப்பு வெள்ளையில் முப்பரிமாணப் படங்களாக எடுக்கும் திறன் கொண்டவையாகும். கார்டோசாட்- 2சி செயற்கைக்கோள் உதவியால் நீர்வள மேபாடு, காடுகள் பாதுகாப்பு மற்றும் பெருநகர குடியிருப்புகளை செம்மைப்படுத்துதல் போன்ற செயல்களை கட்டுப்படுத்த முடியும்
# பெல்கோரத் மாகாணம்

## புவியியல்

பெல்கோரத் மாகாணத்தின் எல்லைகளாக தெற்கிலும் மேற்கிலும் உக்ரைனின் லுகான்ஸ்க், கார்க்கிவ், சூமி மாகாணங்களும், வடக்கு, வடமேற்கே கூர்ஸ்க் மாகாணம், கிழக்கே வரனியோசு மாகாணம் ஆகியன அமைந்துள்ளன. எல்லைகளின் மொத்த நீளம் 1,150 கி.மீ. ஆகும். இவற்றில் 540 கி.மீ. உக்ரைனின் எல்லையில் உள்ளது. மாகாணத்தின் மொத்தப் பரப்பளவு 27,100 சதுரகி.மீ.. இம்மாகாணம் தினேப்பர் ஆறு, தொன் ஆற்று வடிநிலப் பகுதிகளில் அமைந்துள்ளது.
# பெல்கோரத் மாகாணம்

## மக்கள்

2010 கணக்கெடுப்பின் படி, இங்குள்ள மக்கள்தொகை 1,532,526 ஆகும். இவர்களில் 66.1% நகர்ப்புறங்களில் வசிக்கின்றனர்.
# பெல்கோரத் மாகாணம்

## சமயம்

2012 தரவுகளின் படி, 50.5% மக்கள் உருசிய மரபுவழித் திருச்சபையைப் பின்பற்றுகின்றனர். 8% ஏனைய கிறித்தவப் பிரிவுகளைச் சேர்ந்தவர்கள். 8.5% வேறு சமயங்களைப் பின்பற்றுகின்றனர்.
# மந்திர மருத்துவம்

**மந்திர மருத்துவம்** என்பது மனிதர்களுக்கு வருகின்ற நோய்களை மந்திரத்தின் துணையால் நீக்குவதாகும். இந்த மருத்துவ முறை இந்தியாவில் தற்போதும் வழக்கத்தில் உள்ளது. இது மக்களின் நம்பிக்கையை சார்ந்ததாகும்.  
இந்த மந்திர மருத்துவம் கொண்டு மக்களை சமய மாற்றம் செய்வதும் வழக்கத்தில் உள்ளன. சமண மன்னாக இருந்த கூண் பாண்டியனின் வெம்மை நோயை ஞானசம்பந்தன் தீர்க்க, மன்னன் சைவ சமயத்திற்கு மாறினார் என பெரியபுராணம் கூறுகிறது.
# மந்திர மருத்துவம்

## இந்து சமயம்

இந்து சமயத்தில் மந்திரங்களால் மனித நோயினை குணப்படுத்த முடியும் என நம்பிக்கை உள்ளது. இந்து சமய பெரு தெய்வ வழிபாட்டில் மந்திரங்களை அதற்குண்டான முறைகளைப் பின்பற்றி சொல்வதாலும், எண்ணிக்கையை அடிப்படையாகக் கொண்டு 108, 1008 முறைகள் ஜபிப்பதாலும் நோயை குணப்படுத்தலாம்.  
மிருத்யுஞ்ஜய எனும் மந்திரத்தால் இறந்தவர்களை உயிர்பிக்க முடியுமென இந்து புராணங்கள் கூறுகின்றன. 2011ல் டாக்டர் சார் என்பவர் மருத்துவமனையில் சிகிச்சைக்காக அனுமதிக்கப்பட்டு, இந்த மந்திரத்தின் காரணமாக பிழைத்ததாக கனவில் ஒலித்த குரல்! என்ற கட்டுரையில் விகடன் குறிப்பிட்டுள்ளது.
# மந்திர மருத்துவம்

## இந்து சமயம்

### நாட்டாறியல்

நாட்டார் தெய்வ கோயில்கள் பலவற்றிலும் தீய சக்திகளுக்கு எதிரான மந்திர சடங்குகள் மனித உடல் நலனுக்காக நடத்தப்படுகின்றன.  
1. மந்திரித்தல் - கயிறு, தகடு, ஓலை
1. கண்ணேறு அகற்றுதல்
1. திருநீறு போடுதல்
1. வேப்பிலை அடித்தல்
1. பில்லி சூனியம், செய்வினை அகற்றுதல்
# மந்திர மருத்துவம்

## இந்து சமயம்

### மருத்துவர்கள்

மந்திர மருத்துவம் செய்கின்றவர்களை அம்மக்கள் பூசாரி, பேயோட்டி, பாம்புக்கடி மருத்துவர், எலும்பு முறிவு வைத்தியர், மந்திரவாதி, சாமியாடி, அருளாடி, நாட்டு வைத்தியர் என பல பெயர்களில் அழைக்கப்படுகிறார்கள்.
# அக்னி சாட்சி (திரைப்படம்)

**அக்னி சாட்சி** (*Agni Sakshi*) 1982 ஆம் ஆண்டு நவம்பர் மாதம் 14 ஆம் தேதியன்று வெளியான ஒரு இந்தியத் தமிழ்த் திரைப்படமாகும். கே. பாலச்சந்தர் இயக்கிய இப்படத்தில் சிவகுமார், சரிதா ஆகியோர் முக்கிய வேடங்களில் நடித்திருந்தனர். சரிதா இப்படத்தில் மனநோயாளியாக நடித்திருந்தார். இத்திரைப்படம் வணிக ரீதியாக வெற்றி பெறாவிட்டாலும் இப்படத்தின் சிறப்பான நடிப்பை வெளிப்படுத்திய நடிகை சரிதா சிறந்த நடிகைக்கான தமிழ்நாடு அரசின் திரைப்பட விருதினை வென்றார். இப்படத்தில் சிறப்புத் தோற்றத்தில், கமல்ஹாசன், ரஜினிகாந்த், சீமா ஆகியோர் அவர்களாகவே தோன்றினர்.
# அக்னி சாட்சி (திரைப்படம்)

## நடிகர்கள்

- சிவகுமார்
- சரிதா
# அக்னி சாட்சி (திரைப்படம்)

## நடிகர்கள்

### சிறப்புத் தோற்றத்தில்

- கமல்ஹாசன்
- ரஜினிகாந்த்
- சீமா
# அக்னி சாட்சி (திரைப்படம்)

## பாடல்கள்

இது எம். எசு. விசுவநாதன் இசையமைத்த திரைப்படமாகும்.  
| **வ. எண்** | **பாடல்** | **பாடகர்கள்** | **பாடலாசிரியர்** |
| --- | --- | --- | --- |
| 1 | ஆம் பாரதி தமிழுக்கு | சரிதா | வாலி |
| 2 | ஆரம்பம் அதிகாரத்தின் | எம். எசு. விசுவநாதன் |  |
| 3 | அடியே கண்ணம்மா | பி. சுசீலா |  |
| 4 | கனா காணும் | எஸ். பி. பாலசுப்பிரமணியம், சரிதா |  |
| 5 | உன்னை எனக்கு | எஸ். பி. பாலசுப்பிரமணியம் |  |
| 6 | வணக்கம் முதல் | எஸ். பி. பாலசுப்பிரமணியம், பி. சுசீலா | } |
# அக்னி சாட்சி (திரைப்படம்)

## விருதுகள்

- 1982 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - இரண்டாவது இடம்
# மேக்சிமா ஆக்கூன்யா த சாப்

**மேக்சிமா ஆக்கூன்யா த சாப் ( Máxima Acuña )** என்பவர் பெரு நாட்டைச்சேர்ந்த விவசாயி மற்றும் சூழலியலாளர் ஆவார். இவர் தனியொரு பெண்ணாக பன்னாட்டு தங்கச் சுரங்க நிறுவனத்தை எதிர்த்தும், அரசு அடக்குமுறையை எதிர்த்தும் பல இன்னல்களுக்கு ஆட்பட்டு போராடிவென்றவர். 2016 ஆண்டிற்கான கோல்ட்மேன் சுற்றுச்சூழல் விருதைப் பெற்றார்.
# மேக்சிமா ஆக்கூன்யா த சாப்

## வாழ்க்கை

மேக்சிமா ஆக்கூன்யா த சாப் பெருவைச் சேர்ந்த ஒரு நெசவாளி, மற்றும் ஒரு விவசாயி ஆவார். இவர் பெருவின் தொலைதூர நகரான வடக்கு ஹைலேண்ட்ஸ் பகுதியில் வாழ்பவர். 1994 இல் இவரும் இவர் கணவரும் சேர்ந்து மலைப் பகுதியில் 27 எக்டேர் நிலத்தை வாங்கி அங்கு குடிபெயர்ந்து விவசாயம்செய்து வாழ்ந்துவந்தனர். இந்த இடம் அருகில் உள்ள நகரான சிலிண்டினில் இருந்து மூன்று மணிநேர பயண தூரத்தில் இருந்தது.  
2011 ஆம் ஆண்டிலேயே இவர்களது புல்வெளியையும், மண்வீட்டையும் அழிக்க முயன்றனர்.  
2014 ஆண்டு மேகிசாமாவுக்கு ஆதரவான தீர்ப்பு வந்தது. அவர் மீதான குற்றவியல் வழக்கு தள்ளுபடி செய்யப்பட்டது. சட்டப்பூர்வமான இந்த வெற்றி, சுரங்க நிறுவனத்தை மேலும் முன்னேரவிடாமல் தடுத்தது. இவர்களின் குடும்பத்துக்கு பாதுகாப்புஅளிக்கும்படி அளிக்கப்பட்ட உத்தரவை பெரு அரசு கண்டுகொள்ளவில்லை.  
இந்த போராட்டம்குறித்து மேக்சிமா கூறும்போது *நான் என்னுடைய நிலத்தைக் காப்பாற்றுவதற்காக மட்டும் போராடவில்லை. சுரங்க நிறுவனம் வந்த பிறகு, சுற்றியுள்ள கிராமங்களில் இருந்த நீர் நிலைகளெல்லாம் நச்சு நீராக மாறிவிட்டன அங்கு உள்ள மக்கள் எல்லாம் இங்குவந்துமான் தண்ணீர் எடுத்துச் செல்கின்றனர். இந்த நிலத்தையும் தண்ணீரையும் பாழாக்கிவிட்டு எப்படி வாழமுடியும்.* என்றார்.
# மேக்சிமா ஆக்கூன்யா த சாப்

## விருது

2016 ஏப்ரல் மாதம் ஆக்கூன்யாவுக்கு அவரது 47 ஆவது வயதில் 2016 ஆண்டிற்கான கோல்டுமேன் சுற்றுச்சூழல் விருதை சுற்றுச் சூழலைக் கெடுக்கும் தங்கச்சுரங்கத்தை எதிர்த்து அமைதிவழியில் போராடியதற்காக வழங்கப்பட்டது.
# மேக்சிமா ஆக்கூன்யா த சாப்

## இதையும் காண்க

பெர்த்தா காசிரீஸ்
# வேமண்ணா

**வேமண்ணா** (இயற்பெயர் **வி. சி. வேலாயுதம்**, இறப்பு 2016 சூன் 8 ) என்பவர் ஈ.வே.ரா.வின் நூல்களை கன்னட மொழியில் மொழி பெயர்த்து, கன்னட மக்களிடம் பெரியார் சிந்தனைகளை கொண்டு சென்ற எழுத்தாளர் ஆவார்.
# வேமண்ணா

## வாழ்க்கை

வேமண்ணாவின் இயற்பெயர் வி. சி. வேலாயுதம் இவர் தமிழ்நாட்டின், வேலூர் மாவட்டம் விரிஞ்சிபுரம் என்ற ஊரில் பிறந்த தமிழர். 1946இல் வேலை தேடி பெங்களூருக்கு சென்றார். அங்குள்ள ராஜா நூல் ஆலையில் பணியாற்றிய இவருக்கு பெரியாரின் சுயமரியாதை கருத்துகளில் ஈர்ப்பு ஏற்பட்டது. இந்நிலையில் 1960களில் பெரியார் பெங்களூர், கோலார் தங்கவயல் ஆகிய பகுதிகளுக்கு பொதுக் கூட்டங்களுக்கு சென்றபோது, வேலாயுதம், பெரியாருடன் உரையாடி, நிகழ்ச்சிகளிலும் பங்கேற்றார். கன்னட மொழியைப் படித்தால் பகுத்தறிவு கருத்துகளை கன்னட மக்களிடம் கொண்டு செல்ல பயன்படுமே என்று பெரியார் கூறியதை ஏற்று, பெங்களூர் பல்கலைக் கழகத்தில் சேர்ந்து முறைப்படி கன்னடம் பயின்றார். பெங்களூரில் தன் தோழர்களுடன் **சிந்தகர சாவடி** என்ற பெயரில் சிந்தனையாளர் கழகத்தைத் தொடங்கினார். தன் வாழ்நாள் முழுவதும் பெரியாரின் சிந்தனைகளைத் தலைப்புவாரியாக பொருள்வாரியாகக் கன்னடத்தில் மொழிபெயர்பதில் முனைப்பாக ஈடுபட்டு, கன்னடத்தில் பெரியாரின் வாழ்க்கைவரலாற்று நூலையும், பெரியாரின் 30க்கும் மேற்பட்ட நூல்களை மொழி பெயர்த்தும் பணியாற்றினார். கன்னட மொழியில் வேலாயும் மொழிபெயர்ப்பு நூல்களைப் பெற்று படித்த கன்னட பேரறிஞர் மைசூர் பல்கலைக்கழக துணைவேந்தர் கவிஞர் குவெம்பு பெரியாரை போற்றினார். அவரை அடுத்து, மைசூர் பல்கலைக்கழக துணைவேந்தராக வந்த ஐவேரா கவுடவும் கன்னடத்தில் பெரியாரை படித்தார். அதன் விளைவாக 1973 ஆண்டு ஈவேராவை திருச்சியில் கண்டு பேசி அவரே கன்னடத்தில் ஈவேராபற்றி ஒரு நூலை எழுதினார். கர்நாடக மாநிலத்தில் உள்ள குல்பர்கா பல்கலைக் கழகத்தார் இவரின் பெரியார் சிந்தனைகள் கன்னட மொழிபெயர்ப்பு நூலை பெருந்தொகுதியாக வெளியிட்டனர். இவர் எழுதிய பெரியாரின் வாழ்க்கை வரலாற்று நூல் ஹம்பி பல்கலைக்கழகத்தில் பாடமாக வைக்கப்பட்டுள்ளது.
# வேமண்ணா

## விருதுகள்

இவர் கன்னட மொழிக்கும் பெரியாரியலுக்கும் ஆற்றிய பணிகளை பாராட்டி, ‘கன்னட ரத்னா’, ‘பெரியார் முழக்கம்’ உள்ளிட்ட பல விருதுகளை பல அமைப்புகள் வழங்கி கவுரவித்துள்ளன.
# காத்தவராயன்

**காத்தவராயன்** என்ற தலைப்பில் உள்ள கட்டுரைகள்:  
- காத்தவராய சாமி - காத்தவராயன் சாமி பற்றிய கட்டுரை
- காத்தவராயன் கதை - காத்தவராயன் கூத்து குறித்தான கட்டுரை
- காத்தவராயன் (திரைப்படம்) -
- காத்தவராயன் (2008 திரைப்படம்) -
- காத்தவராயன் கதைப்பாடல் (நூல்) - நா. வானமாமலை அவர்களின் தொகுப்பு நூல்.
-  
---
# காத்தவராய சாமி

**காத்தவராய சாமி** என்பவர் இந்து சமய கிராமகாவல் தெய்வங்களில் ஒருவராவார். இவர் குறித்தான காத்தவராயன் கதைப்பாடல், வாரார் அய்யா...காத்தான் வாரார் அய்யா...என கூத்துவடிவில் உடுக்கை அடிப் பாடலாக கூறப்பட்டு வருகிறது.  
சாம்பான் மகனான பரிமளச்சாம்பான் (காத்தவராயன்) பிராமண பெண்ணான மாலாவை (ஆரியமாலா) காதலித்து கடத்திச் சென்றமைக்காக அக்கால தர்மப்படி காத்தவராயன் கழுவேற்றம் எனும் தண்டனைப் பெற்றான். காத்தவராயன் கழுவேற்றப் பட்டதால் கழுமரமே காத்தவராயனாக வழிபடப் படுகிறது. கழுவேற்றத்திற்கு பிறகு காத்தவராயனுக்கு **கழுவன்**, **கழுவுடையான்** என்ற பெயர்களும் வழங்கப்படுகின்றன.
# காத்தவராய சாமி

## தொன்மக் கதை

### முன்ஜென்ம கதை

சிவபெருமானும், பார்வதியும் கங்கை நதிக் கரையில் தோட்டம் அமைக்கின்றனர். அந்தத் தோட்டத்திற்குப் பாதுகாவலுக்காக ஒருவரை தோட்டம் காத்தானாக சிவபெருமான் படைக்கிறார். ஒரு நாள் சப்த கன்னியர்கள் தோட்டத்திலுள்ள மலர்களைப் பறித்துச் சென்றதைக் காவலாளி அறிந்து கொண்டான். மறுநாள் அவர்கள் தோட்டத்திற்கு வந்து நீராடுகையில் ஒருத்தியின் ஆடையை மறைத்து வைத்தான்.  
ஆடையைக் காணாது தவித்த பெண் நீரிலேயே இருக்க, பிறர் சிவபெருமானிடம் சென்று முறையிட்டனர். அவர் காவலாளியை மனிதனாகப் பிறந்து, கழுவேற்றம் தண்டனையைப் பெருமாறு சாபமிட்டார்.
# காத்தவராய சாமி

## தொன்மக் கதை

### காத்தவராயன் பிறப்பும் வளர்ப்பும்

காத்தவராயன் அரசின் நாடுகாவல் காக்கும் அதிகாரியான பெரியசாம்பான் சேப்பிளைக்காத்தான் - சங்கப்பதேவி ஆகியோருக்கு மகனாகப் பிறந்தார். அவர்கள் பரிமளம் என்று பெயரிடுகின்றனர்.காவல்காத்தான், ஊர்காத்தான்,எல்லைக்காத்தான், கன்மாய்காத்தான், ஏரிக்காத்தான்,நெல்களம்காத்தான், என காவல் காக்கும் சாம்பன் குல மரபுவழித்தொழிலை கொண்ட குடும்பத்தில் பிறந்தார் என்பதால் பிற்காலத்தில் **காத்தவராயன்** என்ற பெயர் வழங்கலாயிற்று
# காத்தவராய சாமி

## தொன்மக் கதை

### சப்த கன்னியர் பிறப்பு

ஆடையைத் தொலைத்த பெண் அக்கரங்காடு ஆரியமாலா வாக சோமாசி ஐயர் எனும் பிராமணர் வீட்டிலும், பிற ஆறு பேர் வெவ்வேறு இடங்களிலும் பிறக்கின்றார்கள். வைரசெட்டி பாளையத்தில் மயிரழகியிடம் ஓந்தாயி, களத்தூர் சலுப்பர்-சலுப்பச்சியிடம் சவுதாயி, ஆட்பாடி இடையர் குலத்தில் கருப்பாயி, பாச்சூரில் பூவாயி, மாவாடி மங்களத்தில் நல்லதங்காள், நாகப்பட்டினம் புத்தூர் கிராமத்தில் வண்ணார நல்லி ஆகியோர் பிறந்தனர்.
# காத்தவராய சாமி

## தொன்மக் கதை

### சப்த கன்னியருடன் தொடர்பு

காத்தவராயன் வளர்ந்ததும் சப்த கன்னியர்கள் ஒவ்வொருவருடனும் காதல் கொண்டு தொடர்பு கொள்கிறான். வைரசெட்டி பாளையத்தில் ஓந்தாயியைக் கண்டு அவளை, முதலைப்பாரில் சிறைவக்கிறான். களத்தூர் சவுதாயிடம் கோழி கொல்கிறான். ஆட்பாடி கருப்பாயி வீட்டில் தயிர்மோர் குடித்தான். புத்தூர் வண்ணாரநல்லிக்கு வேளாங்கண்ணி யில் பால் வாங்கி கொடுத்தான். பாச்சூர் பூவாயின் வீட்டில் மதுகுடித்தான். இறுதியாக ஆரியமாலாவுடன் உடன்போக்காக வேறிடம் சென்றான்.மண் குதிரை உயிர் குதிரையாக காத்தான் கைபட்டு ஓடியது இருவரும் கோடியக்காட்டுக்கு தப்பிச் சென்று நெடுங்காலம் தங்கி ஊர் நிலவரம் அறிய திரும்பி வரும் போது தேவதாக்குடி காட்டில் பதுங்கி இருந்த போது பிடிபட்டனர்
# காத்தவராய சாமி

## தொன்மக் கதை

### சின்னான்

காத்தவராயன் நண்பர் சின்னான்.ஆரியமாலா விற்கும்,காத்தானுக்குமிடையே காதல் தூதுவராகவும், ஆரியமாலாவை கடத்திச் செல்ல உதவியாக இருந்தவரும் ஆவார்.
# காத்தவராய சாமி

## தொன்மக் கதை

### காத்தவராயனை தேடல்

ஆரியமாலாவை காத்தவராயன் கவர்ந்து சென்றானென பிராமணர்கள் அரசனிடம் முறையிட்டனர். அரசன் நாடு காவலதிகாரி சேப்பிளையானை அழைத்து ஒரு வாரத்திற்குள் காத்தவராயனை கொண்டுவர சொல்கிறார். ஒருவாரம் சேப்பிளையான் தேடியும் காத்தவராயன் இருக்குமிடம் அறியமுடியவில்லை.  
தன் தந்தையே தன்னை தேடுவதை அறிந்த காத்தவராயன் ஆரியமாலையிடம் தானே அகப்பட்டு கழுவேறி திரும்புவதாய் உரைக்கிறான். தேவதாக்குடி காட்டில் (இவ்விடம் தேத்தாக்குடியில் காத்தான்குத்தகை என வழங்கப்படுகிறது ) இரவில் மதுவருந்தி மயங்கி கிடக்கையில் காவலர்கள் சுற்றி வளைத்து பிடித்து கழுவேற்றி தண்டிக்க திருச்சிக்கு கொண்டுச் செல்கின்றனர்.
# காத்தவராய சாமி

## தொன்மக் கதை

### கழுமரம்

கழுமரம் என்பது ஊரின் உயரமான மலைப்பாங்கான இடத்தில் மரத்தால் அமைக்கப்பட்ட ஒரு பழங்கால தண்டணை கருவி.தரையில் நடப்பட்ட சுமார் 30 முதல் 70 அடி உயரமுள்ள தேக்கு மரத்தின் உச்சியில் கூர்மையான வெண்கலம் பொருத்தப்பட்டிருக்கும்,அதன் கீழ் பிளஸ்(+) வடிவில் அரை அடி அகளமுள்ள கனமான மரச்சட்டங்கள் பொருத்தப்பட்டிருக்கும், மரச்சட்டங்களின் முனைப்பகுதியில் நான்கு தூண்டில் முள்களை சேர்த்தார்போல் நான்கு கூர்மையான முனைகள் கொண்ட ஒருஅடி நீளமுள்ள முற்கள் மரச்சட்டங்களின் நான்கு முனையிலும் அமைக்கப்பட்டிருங்கும். மரத்தின் மீது எவரும் ஏறமுடியாதபடி வழவழப்பு தண்மைக்காக மரம் முழுவதும் விளக்கு எண்ணை தடவப்பட்டிருக்கும்.வழுக்குமரம் கடுங்குற்றங்கள் செய்பவர்களை இந்த மரத்தின் முன்பாக கொண்டு வந்து அவரது கை,காள்களை கயிற்றால் கட்டிவிட்டு இடுப்பில் கயிறு கட்டி கழுமரத்தின் உச்சியில் இனைத்து கொடி ஏற்றுவது போல குற்றவாளியின் உடலை மரத்தில் ஏற்றுவார்கள், அவ்வாறு ஏற்றப்படும் உடல் மரச்சட்டங்களில் உள்ள தூண்டில் முள்களில் மாட்டிக்கொள்ளும் வகையில் கயிற்றின் மறுபக்கத்தில் நின்று இழுப்பார்கள்.கழுமரத்தின் உச்சியில் உடல் சென்று முள்ளில் சிக்கியதும் கயிறு அகற்றப்படும், இதன் பின் கழுமரத்தில் ஏற்றப்பட்டு தூண்டிலிடப்பட்ட உடலை கழுகு,காக்கை, போன்ற பறவைகள் உண்ணும். கழுமரத்தில் ஏற்றப்பட்டதும் உயிர் நின்றுவிடாது. அதில் உள்ள தூண்டில் முள் உடலின் எந்த பாகத்தில் குத்தி சிக்கி கொள்கிறதோ அதனைப் பொருத்தே உயிர்பிரியும் நாட்களை கூறமுடியும், ஏனெனில் தூண்டில் முள் கழுத்துபகுதியை குத்தினால் விரைவாக உயிர்போகும் மற்ற பாகங்ஙளில் குத்தினால் உயிர் பிரிய ஒரு வரங்கள்கூட ஆகலாம். கழுமரம் ஏற்றப்பட்டவரை உயிருடன் மீட்பது அவ்வளவு எளிதானதல்ல.இந்த கொடூரமான தண்டனை முறையால் மற்றவர்கள் குற்றச் செயல்களில் ஈடுபடக்கூடாது என்பது தான் இதன் மையக் கருத்து.
அரபு நாடுகளில் இன்றும் கூட பொது வெளியில் கொடூர குற்றங்கள் புரிந்தவர்களை தூக்கிலிடும் முறை அமலில் இருந்து வருகிறது.
# காத்தவராய சாமி

## தொன்மக் கதை

### கழுவேற்றம்

அரசன் முன்பு தன் முன்ஜென்ம கதையையும் சிவபெருமான் சாபத்தையும் எடுத்துரைக்கிறான் காத்தவராயன். அத்துடன் தான் பறையன் இல்லை, முற்பிறவியில் பிராமணன் என்கிறான்.  
உயர்சாதி பிராமணப் பெண்ணை தாழ்சாதி ஆண் உடன்போக்கு செய்ததை காரணமாக்கிக் காத்தவராயனைக் கழுவில் ஏற்ற எண்ணியவர்கள் மனம் மாறுகிறார்கள். ஆனால் கழுவேறினால்தான் தன்சாபம் நீங்குமென காத்தவராயன் கழுவேறுகிறான்.
# காத்தவராய சாமி

## தொன்மக் கதை

### தூண்டிக்காரன்

காத்தவராயனின் தாய் மாமன் பெரியண்ணன் என்கிற பெரியகருப்பன்
காத்தான் கழுமரத்தில் ஏற்றப்பட்ட செய்தி சின்னான் மூலமாக அறிந்த காத்தானின் தாய்மாமன் பெரியகருப்பன் திருச்சிராப்பள்ளி வருகிறார். அரச படைகளை அடித்து வெட்டி அழித்துவிட்டு கழுமரம் ஏறி கழுமர தூண்டிலில் காத்தான் கழுத்து மாட்டியுள்ளதை தூண்டிலுடன் முறித்து காத்தானை கீழே இறக்கி வருகிறார்.கழு மரத்திலிருந்து காத்தவராயனை மீட்டதூண்டிலுடன் காத்த கருப்பன் **தூண்டிகருப்பன்** அல்லது தூண்டிக்காரன் என வணங்கப்படுகிறார். எவ்வளவு கொடிய ஆபத்திலும் தன்னை நம்பியவர்களை ஓடிவந்து மீட்டுச் செல்லும் கடவுளாக, காதலர்களின் காவல் தெய்வமாக திருமறைக்காடு சுற்று வட்டார பகுதிகளில் உள்ள கிராமங்களில் **தூண்டிக்காரன்** வணங்கப்படுகிறார். ஆத்திரமடைந்த அரசப்படை பெரிய கருப்பனை பிடித்து தென்னம்புலம் ஐயனார் காட்டில் இரு கைகளிலும் மரத்துடன் இனைத்து ஆணி அடித்து தண்டனை வழங்கினர். பங்குனி உத்திரம் அன்று இறந்ததாக நம்பப்படுகிறது.
சிவபெருமான் அருளால் காத்தவராயன் காக்கப்பட்டு, ஆரியமாலாவுடன் திருமணம் செய்து வைக்கப்படுகிறார். பெரிய கருப்பண் கைகளில் இருந்து ஆணி விடுவிக்க படுகிறது.
# காத்தவராய சாமி

## தற்கால சீர்திருத்த இயக்க மாற்றுக்கதை

நாட்டார் வரலாற்று ஆய்வாளரான நா. வானமாமலை அவர்கள் காத்தவராயன் கதைபாடலின் பிற்சேர்க்கையை களைந்துள்ளார். அவருடைய கூற்றின் படி காத்தவராயன் பறையர் சமூகத்தை சேர்ந்தவன். அவன் ஆரியமாலா என்ற பிராமண பெண்ணை காதலித்தான். இருவரும் உடன்போக்காக சென்றனர். பிராமணர்கள் ஆரியபூஜனார் அரசனிடம் இச்செய்தியை கூறினர். சோழ அரசன் சேப்பிளையான் என்ற காவல் அதிகாரியிடம் அவனை கண்டுபிடித்து அழைத்துவர செய்கிறான். பின்பு காத்தவராயனை கழுவேற்றம் தண்டனை தந்து கொல்கிறான்.  
பிராமணர் மற்றும் அரச குலத்தை சேர்ந்தவர்களுக்கு எதிரானதாக இக்கதை இருந்தமையால் பிற்சேர்க்கையாக கையிலை வாசம் மற்றும் வரம் குறித்த பகுதிகள் இணைக்கப்பட்டுள்ளதாக கூறுகிறார்.  
இந்நாளுக்காக கழுமரமும், அதில் ஏற ஏணியும் தயார் செய்யப்படுகிறது. அதனடியில் பூசாரிகளால் காத்தவராயன் கதை பக்தர்களுக்குக் கூறப்படுகிறது. அன்னகாமாட்சி கோயிலிருந்து காத்தவராயன் வேடமிட்டவரை மருளாளிகள் அழைத்து வந்து, அதிகாலையில் கழுவேற்றம் செய்கிறார்கள்.  
சடங்குகள் முடிந்த பின்பு காத்தவராயன் கழுவிலிருந்து இறங்குகிறார். காத்தவராயன், சந்தனக்கருப்பு, ஆரியமாலா, மருளாளிகள் என வேடமிட்டவர்கள் அன்னகாமாட்சி கோவிலுக்கு ஊர்வலமாக செல்கிறார்கள்.